stanford-oval/wikipedia huggingface dataset:
Sibelius-Akatemian ylioppilaskunta
Aiheesta muualla

SAY:n kotisivut (Arkistoitu – Internet Archive)
Suomen ylioppilaskunnat
| --- | --- |
Nykyiset:  AYY (Aalto-yliopisto) · HYY (Helsingin yliopisto) · ISYY (Itä-Suomen yliopisto) · JYY (Jyväskylän yliopisto) · LYY (Lapin yliopisto) · LTKY (Lappeenrannan teknillinen yliopisto) · OYY (Oulun yliopisto) · SHS (Svenska Handelshögskolan) · TaiYo (Taideyliopisto) · TREY (Tampere) · TYY (Turku) · VYY (Vaasan yliopisto) · ÅAS (Åbo Akademi)
Entiset:  KY (Helsingin kauppakorkeakoulu) · JoYY (Joensuun yliopisto) · KYY (Kuopion yliopisto) · KUVYO (Kuvataideakatemia) · TOKYO (Taideteollinen korkeakoulu)  · TTYY (Tampereen teknillinen yliopisto) · Tamy (Tampereen yliopisto) · TeYo (Teatterikorkeakoulu) · TKY (Teknillisen korkeakoulu) · TuKY (Turun kauppakorkeakoulu) · SAY (Sibelius-Akatemia)
Sida Košutić

Sida Košutić (20. maaliskuuta 1902 Radoboj – 13. toukokuuta 1965 Zagreb) oli kroatialainen prosaisti, runoilija ja toimittaja. Hän on kirjoittanut myös romaaneja, novelleja, näytelmiä, kirjallisia esityksiä ja esseitä.
Košutić päätti lukion Karlovacissa ja Zagrebissa, missä hän opiskeli opettajaksi. Hän oli myös sanomalehden toimittaja (1939–1944) ja oikolukija (1945–1948). Hän on julkaissut proosateoksia, kirjallisuus- ja muita esseitä ja noin kaksikymmentä lehteä ja julkaisua. Hänen tuotantoaan on julkaistu useissa kroatian nykyrunouden ja proosan antologioissa[lähde? ].
Semir Ben-Amor

| Semir Ben-Amor |
| --- | --- |

Henkilötiedot
Syntynyt: 6. toukokuuta 1982 (ikä 42) Helsinki, Suomi
Kansalaisuus:   Suomi  Tunisia
Jääkiekkoilija
Lempinimi:  Semi
Pelipaikka:  hyökkääjä
Maila:  vasen
Pituus:  184 cm
Paino:  101 kg
Pelaajaura
Pääsarjaura:  2000–2016
Seurat:  Blues (SML)   Ässät (SML)   Louisiana Ice Gators (ECHL)   Salamat (Mestis)   Danbury Trashers (UHL)   Richmond RiverDogs (UHL)   Haukat (Mestis)   Lukko (SML)   Jokerit (SML/KHL)   Kiekko-Vantaa (Mestis)
Ben-Amor Jokereissa vuonna 2013.
| Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Mitalit> Maa:   Suomi.Miesten jääkiekko.Alle 18-v. MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Kultaa | Sveitsi 2000 | jääkiekko |  |
Semir Ben-Amor (s. 6. toukokuuta 1982 Helsinki) on suomalainen uransa lopettanut jääkiekkoilija, joka oli pelipaikaltaan laitahyökkääjä.
Ura

Ben-Amor on HIFK:n kasvatti. Hän pelasi urallaan muun muassa 451 SM-liigaottelua Bluesissa, Ässissä, Lukossa ja Jokereissa. Hän pelasi urallaan myös Mestiksessä ja Pohjois-Amerikan ECHL- ja UHL-liigoissa sekä KHL:ssä Jokereissa.
Kaudella 2007–2008 Ben-Amor sai kauden aikana kahdeksan kymmenen minuutin rangaistusta, mikä on liigaennätys.
Ben-Amorin isä on tunisialainen, minkä myötä häntä kysyttiin mahdolliseen Tunisian maajoukkueeseen vuoden 2010 jääkiekon Afrikan kisoihin. Mahdollinen edustus olisi edellyttänyt lupaa kansainväliseltä jääkiekkoliitolta, sillä Ben-Amor on pelannut otteluita Suomen alle 18-vuotiaiden maajoukkueessa. Ben-Amor ei kuitenkaan pelannut urallaan miesten maajoukkuepelejä.
Kevään 2013 pudotuspeleissä Ben-Amor oli Jokerien paras maalintekijä kolmella osumallaan.
Ura > Vuoden 2012 pelikielto

Syyskuun 1. päivänä 2012 käydyssä European Trophy -ottelussa HIFK:ta vastaan Ben-Amor kävi Ville Peltosen päälle niin rajusti, että poliisi päätti aloittaa asiasta esitutkinnan. Tapahtumaa ennen ja sen jälkeen Helsingin paikallispelissä nähtiin useita tappeluita; ottelussa jaettiin lopulta yhteensä 277 minuuttia jäähyjä (Jokerit 129 minuuttia, HIFK 148 minuuttia). SM-liiga langetti Ben-Amorille tapauksesta 18 ottelun mittaisen pelikiellon. Lisäksi Ben-Amor sai syytteen pahoinpitelystä ja joulukuussa 2012 hänet tuomittiin maksamaan 60 päiväsakkoa, mikä hänen tuloillaan teki 3 540 euroa.
Ben-Amorin pelikielto oli SM-liigan historian kolmanneksi pisin. Ben-Amoria pidemmät pelikiellot ovat saaneet ainoastaan Ari Lähteenmäki (HIFK, 27 ottelua, 1986) ja Jere Karalahti (HIFK, 22 ottelua, 1997).
Pelityyli

Jatkoaika.com-sivuston mukaan Ben-Amorin suurimpia vahvuuksia pelaajana olivat kova, tinkimätön asenne sekä joukkueen eteen pelaaminen. Hän taisteli tilanteet loppuun asti ja pystyi pelaamaan myös kovaa taklaus- ja vääntöpeliä. Ben-Amorin heikkouksiin Jatkoaika sisällytti sen, että hänen taitotasonsa riitti vain rikkovaan rooliin, sillä pelin lukemisessa ja sijoittumisessa hänellä oli vaikeuksia kentän molemmissa päissä.
Yksityiselämä

Ben-Amor eli avoliitossa brittimuusikko Toni-Marie Iommin kanssa, joka on Black Sabbath -yhtyeen kitaristi Tony Iommin tytär. Ben-Amor asui vuonna 2019 avoliitossa Janika Niemisen kanssa, jolla on kaksi lasta aiemmasta suhteestaan ja Ben-Amorilla on yksi lapsi entuudestaan. Samana vuonna Ben-Amor valmensi 15-vuotiaita jääkiekkojunioreita. Lisäksi hän harjoittaa kuntosalitoimintaa jääkiekkoilija Jere Karalahden kanssa.
Aiheesta muualla

Semir Ben-Amor Elite Prospects. Everysport Media Group AB. (englanniksi)
Semir Ben-Amor Eurohockey.com. (englanniksi)
Jatkoaika
Saint-Germain-en-Laye

| Saint-Germain-en-Laye |
| --- | --- |
 Saint-Germain-en-Layen linna
 vaakuna
 Saint-Germain-en-Laye
 Koordinaatit: 48°53′39″N, 02°05′29″E 
Valtio:  Ranska
Alue:  Île-de-France
Departementti:  Yvelines
Arrondissementti:  Saint-Germain-en-Laye
Hallinto:  
 – Pormestari:  Emmanuel Lamy
Pinta-ala:  
 – Kokonaispinta-ala:  48,27 km²
Korkeus:  +78 m
Väkiluku (2006):  41 312
 – Väestötiheys:  855,9 as./km²
 
 www.saint-germain-en-laye.fr 
Infobox OKVirheellinen NIMI-arvo: 
Saint-Germain-en-Laye on kaupunki Ranskan Île-de-Francen alueella Yvelinesin departementissa Pariisin esikaupunkialueella. Kaupunki nimettiin Ranskan suuren vallankumouksen aikana La Montagne du Bon Airiksi.
Maantiede

Kunta on pinta-alaltaan departementtinsa suurin. Kaupunkia peittävät runsaat metsät. Sen alueella Seinejoki mutkittelee voimakkaasti. Alueen ylänkömaisemaa hallitsee Seinen lisäksi Pariisin kaupungin läheisyys.
Kunnan rajanaapureita ovat idässä Le Pecq, Le Mesnil-le-Roi ja Maisons-Laffitte, pohjoisessa Conflans-Sainte-Honorine, lännessä Achères, Poissy ja Chambourcy sekä etelässä Fourqueux, Mareil-Marly ja Le Port-Marly.
Historia

Vuonna 1124 kuningas Ludvig VI Lihava rakennutti ensimmäisen linnakkeen;
1400-luvulla Henrik II rakennutti linnan uudelleen, nykyiseen asuunsa;
Kaupunki toimi kuninkaallisena residenssikaupunkina aina vuoteen 1689, jolloin Aurinkokuningas lopullisesti jätti kaupungin siirtyessään Versailles'hin;
Vuonna 1837 avattiin Ranskan ensimmäinen rautatieyhteys Pariisin Saint-Lazaren aseman ja Saint-Germain-en-Layen välille.
Vuosina 1940–1944 saksalaisten päämaja sijaitsi kaupungin linnassa. Linnassa myös suunniteltiin niin kutsuttu operaatio Seelöwe, jonka tavoitteena oli maihinnousu Britanniaan.
Sairaala

Centre hospitalier intercommunal de Poissy-Saint-Germain-en-Laye
Koulutus

Institut d'études politiques de Saint-Germain-en-Laye
Tunnettuja henkilöitä

Saint-Germain-en-Layessä ovat syntyneet säveltäjä Claude Debussy sekä urkutaiteilija Marie-Claire Alain ja tämän nuorena kuollut säveltäjäveli Jehan Alain. Myös tennispalaaja Caroline Garcia on syntynyt Saint-Germain-en-Layessä.
Aiheesta muualla

Kuvia tai muita tiedostoja aiheesta Saint-Germain-En-Laye Wikimedia Commonsissa
Pariisin esikaupunkialueen kunnat
| Väkiluku | Kunnat |
| --- | --- |
yli 2 000 000: Pariisi
yli 75 000: Argenteuil · Asnières-sur-Seine · Aulnay-sous-Bois · Boulogne-Billancourt · Champigny-sur-Marne · Colombes · Créteil · Montreuil · Nanterre · Rueil-Malmaison · Saint-Denis · Saint-Maur-des-Fossés · Versailles · Vitry-sur-Seine
yli 50 000: Antony · Aubervilliers · Le Blanc-Mesnil · Bondy · Cergy ·  Clichy · Courbevoie · Drancy · Évry · Fontenay-sous-Bois · Issy-les-Moulineaux ·  Ivry-sur-Seine · Levallois-Perret ·  Maisons-Alfort · Neuilly-sur-Seine ·  Noisy-le-Grand ·  Pantin · Sarcelles · Sartrouville
yli 25 000: Alfortville · Athis-Mons · Bagneux · Bagnolet · Bezons · Bobigny · Champs-sur-Marne · Charenton-le-Pont · Châtenay-Malabry · Châtillon · Chatou · Chelles · Le Chesnay · Choisy-le-Roi · Clamart · Clichy-sous-Bois · Conflans-Sainte-Honorine · Corbeil-Essonnes · La Courneuve · Draveil · Élancourt · Épinay-sur-Seine · Ermont · Franconville · Fresnes · Gagny · Garges-lès-Gonesse · Gennevilliers · Goussainville · Guyancourt · L'Haÿ-les-Roses · Houilles · Livry-Gargan · Malakoff · Mantes-la-Jolie · Massy · Meaux · Melun · Meudon · Montigny-le-Bretonneux · Montrouge · Les Mureaux · Neuilly-sur-Marne · Nogent-sur-Marne · Noisy-le-Sec · Palaiseau · Le Perreux-sur-Marne · Pierrefitte-sur-Seine · Plaisir · Poissy · Pontault-Combault · Pontoise · Puteaux · Rosny-sous-Bois · Saint-Cloud · Saint-Germain-en-Laye · Saint-Ouen · Sainte-Geneviève-des-Bois · Sannois · Savigny-sur-Orge · Savigny-le-Temple · Sevran · Stains · Suresnes · Taverny · Thiais · Trappes · Tremblay-en-France · Les Ulis · Vanves · Vigneux-sur-Seine · Villejuif · Villemomble · Villeneuve-Saint-Georges · Villepinte · Villiers-le-Bel · Villiers-sur-Marne · Vincennes · Viry-Châtillon · Yerres
alle 25 000: 1 470 muuta kuntaa, joista merkittävimmät Auvers-sur-Oise · Bougival · Le Bourget · Chantilly · Chessy · Crépy-en-Valois · Écouen · Enghien-les-Bains · Étampes · Fontainebleau · Gisors · Maintenon · Maisons-Laffitte · Marly-le-Roi · Montfermeil · Montmorency · Orly · Orsay · Le Raincy · Rambouillet · Roissy-en-France · Rungis · Saclay · Saint-Cyr-l'École · Sceaux · Sèvres · Le Vésinet
San Saba

| San Saba |
| --- | --- |
 Kuun sirppi ja Dianan jousi ovat San Saban tunnus.
 Kaupungin kartta, jossa San Saba korostettuna.  Rooman rionet
Kaupunki:  Rooma
Suuralue:  Municipio Roma I
Koordinaatit:  41°52′44.41″N, 12°29′25.27″E
Kaupunginosa nro:  R. XXI
Pinta-ala:  1,1068 km² 
Väkiluku:  3 540 (31.12.2013)
Väestötiheys:  3 198 as./km²
Lähialueet:  Testaccio Ripa Campitelli Celio Ardeatino Ostiense
San Saba on Rooman 21. rione, jota ympäröivät lännessä Testaccio, luoteessa Ripa, pohjoisessa Campitelli, koillisessa Celio ja etelässä Aurelianuksen muuri. Sen koko on noin 111 hehtaaria, väkiluku 3 500 ja väestötiheys 3 200 asukasta neliökilometrillä (2013). Kaupunginosa sijaitsee osittain Aventinuksen kukkulalla.
San Saba tunnetaan parhaiten vuosina 212–217 rakennetusta Caracallan kylpylästä, johon mahtui samanaikaisesti yli 1 500 vierailijaa. Kylpylän raunioista löydettiin 1600-luvulla kolme suurta veistosta, jotka ovat nykyisin näytteillä Napolin arkeologisessa museossa. 1900-luvun alussa kaivettiin esiin rakennuskompleksin maanalaiset osat ja siellä sijaitsevat lämmitysuunit, vesiputket ja varastohuoneet. Kaivausten yhteydessä paljastui myös Mithran temppeli, jossa oli uhrattu härkiä jumalattarelle. Kylpyläalueen kaakkoisreunalla on vielä pystyssä Acqua Marcia -vesijohdon yksi holvikaari, jota pitkään luultiin virheellisesti sotapäällikkö Drusuksen kunniaksi pystytetyksi riemukaareksi.
San Saban pohjoisosassa sijaitsee YK:n elintarvike- ja maatalousjärjestön päämaja sekä Piazza di Porta Capenan aukio, jonne oli aikaisemmin pystytetty egyptiläinen Axumin obeliski. Italia palautti obeliskin vuonna 2002 Etiopiaan, josta Mussolini oli ryöstänyt sen vuonna 1935. Kaupunginosan uskonnollinen keskus on sen länsiosassa sijaitseva San Saban jesuiittakirkko, joka on antanut nimensä koko rionelle. Se rakennettiin alun perin luostariksi 8. vuosisadalla mutta muutettiin keskiajalla romaaniseksi basilikaksi. Kaupunginosan lounaisosassa, Testaccion rajalla on Aurelianuksen muurissa raskaasti linnoitettu Porta San Paolo, jossa toimii nykyisin Via Ostiensesta kertova Museo della Via Ostiense. Vastaavasti kaupungin kaakkoisosassa, Celion rajalla on muurissa Porta San Sebastiano, jossa toimii Rooman kaupunginmuureista kertova Museo delle Mura.
Rajat

San Saban rajat suhteessa naapurikaupunginosiin ovat seuraavat:
Testaccio: Via Raffaele Persichetti → Via Marmorata
Ripa: Viale Manlio Gelsomini → Piazza Albania → Viale Aventino
Celio: Piazza di Porta Capena → Via di Valle delle Camene → Via di Porta San Sebastiano
Ardeatino: Aurelianuksen muuri (Viale di Porta Ardeatina)
Ostiense: Aurelianuksen muuri (Viale di Porta Ardeatina → Piazzale Ostiense)
Caracallan kylpylät
FAO:n päämaja
Porta San Sebastiano
Aiheesta muualla

Kuvia tai muita tiedostoja aiheesta San Saba Wikimedia Commonsissa
Rooman rionet
Siikaisten kirkonkylä

Siikaisten kirkonkylä kirkon suunnasta lähestyttäessä kesällä 2024. Vasemmalla K-market ja oikealla takana liikekeskus.
Siikaisten kirkonkylä on Siikaisten kunnan hallinnollinen keskus. Siikaisten kotiseutumuseo sijaitsee kirkonkylässä.
Taajaman väkiluku oli vuoden 2021 lopussa 398 ja pinta-ala oli 2,06 neliökilometriä.
Sikorski

Sikorski tai Sikorsky tarkoittaa:
Daniel Sikorski (s. 1987), itävaltalainen jalkapalloilija
Igor Sikorsky (1889–1972), venäläis-yhdysvaltalainen ilmailun pioneeri
Kazimierz Sikorski (1895–1986), puolalainen säveltäjä, musiikkiteoreetikko ja musiikkipedagogi
Radosław Sikorski (s. 1963), Puolan ulkoministeri
Władysław Sikorski (1881–1943), Puolan toisen maailmansodan aikaisen pakolaishallituksen johtaja
Sikorsky Aircraft, yhdysvaltalainen helikopterivalmistaja, jonka helikopterimalleja ovat:
Sikorsky S-55
Sikorsky S-61
Sikorsky S-76
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Sikorski”, voi hakea sivunnimihaulla, laajalla sivunnimihaulla tai tekstihaulla.
Siikajoen uittokanava

Siikajoen uittokanava eli Painuan uittokanava tai Neittävän uittokanava on Pohjois-Pohjanmaan Vaalassa sijaitseva, vuosina 1903–1907 rakennettu 12 kilometrin pituinen kanava, jota käytettiin tukinuittoon. Kanava yhdistää Oulujärven Painuanlahden ja Siikajoen sivuhaaran Neittävänjoen toisiinsa.
Kanava kulkee suurelta osalta multa-, turve- ja suoalueiden läpi joten kanavan luiskat on tuettu puurakenteilla, kanavan pohjalla on puulava ja reunaluiskiin on tasoitettu paikat uittotyömiehille. Kanavan putouskorkeus on 21,4 metriä ja kanavassa on sen vuoksi yhdeksän 17–120 metrin pituista puista uittoränniä. Painuanlahden päässä kanava kulkee 3,5 kilometriä kuivemman maan halki ja ns. Maaselän poikki se kulkee 200 metriä pitkässä kallioleikkauksessa. Kanavan Neittävän joen puoleisessa päässä oli aikoinaan kolme höyryvoimalla käyvää proomujen päälle rakennettua tukkien nostolaitetta eli kiramoa. Kanavavahdin entinen talo sijaitsee Talassaaressa kanavan varrella mutta Soidinkankaalla sijainnut kanavankaitsijan vahtitupa on siirretty ensin Säräisniemelle ja sittemmin rakennus on palanut.
Kanavahankkeen tarkoituksena oli mahdollistaa Kainuun puun uittaminen myös Siikajoen kautta Pohjanlahteen ja lisätä näin kilpailua Kainuun metsävarojen käytöstä. Kanavaa käyttivät Raahen Puutavara Osakeyhtiö, Toiminimi F. A. Juselius ja A. Santaholma Osakeyhtiö puun uittokuljetuksiin Raaheen, Kalajoelle ja Himangalle.  Kanava ei kuitenkaan täyttänyt sille asetettuja odotuksia, koska uitto Siika- ja Neittävänjoilla osoittautui hankalaksi. Ensimmäisenä vuonna voitiin uittaa vain kanavan osuus, puut oli sitten nostettava maalle talvehtimaan ja vasta seuraavana keväänä tulvan aikana uitto saattoi jatkua Siikajoessa kohti Pohjanlahtea.
Kanavan käyttö lopetettiin kannattamattomana ja sen viimeinen uittokausi oli vuonna 1922. Kanava on tarkoitus kunnostaa matkailunähtävyydeksi.
Shark (televisiosarja)

| Shark |
| --- | --- |

Tyyli:  Lakidraama
Kestoaika:  45 minuuttia
Luoja(t):  CBS
Pääosissa:  James Woods Danielle Panabaker Sophina Brown Sarah Carter Kevin Alejandro Henry Simmons Jeri Ryan
Alkuperämaa:   Yhdysvallat
Alkuperäiskieli:  englanti
Verkko:  CBS
Esitetty:  21. syyskuuta 2006 – 20. toukokuuta 2008
Tuotantokausia:  2
Jaksoja:  38
Aiheesta muualla
IMDb 
Shark on yhdysvaltalainen lakidraamasarja. Sarja kertoo James Woodsin esittämästä Sebastian Starkista, joka on entinen puolustusasianajaja ja nykyinen syyttäjä. Sarjan muissa osissa ovat Danielle Panabaker, Sophina Brown, Sarah Carter, Kevin Alejandro, Henry Simmons ja Jeri Ryan. Sarjan pilottijakson ohjasi Spike Lee, ja se esitettiin CBS:llä 21. syyskuuta 2006.
Historia

CBS ilmoitti 20. lokakuuta 2006, että Sharkia esitetään täysi tuotantokausi eli 22 jaksoa. 16. toukokuuta 2007 kanava tiedotti, että sarjalle tuotetaan myös toinen tuotantokausi. Sen esittäminen alkoi 23. syyskuuta 2007, mutta esittäminen keskeytyi 27. tammikuuta 2008 käsikirjoittajien lakon myötä. Jatkoa seurasi 29. huhtikuuta 2008 lähtien neljällä jäljellä olevalla jaksolla. Niiden loputtua CBS ei tilannut enää uutta tuotantokautta, vaan lakkautti 13. toukokuuta 2008 koko sarjan.
Sarja Suomessa

Suomessa Sharkia esittää MTV3-kanava. Sarjan ensimmäinen jakso esitettiin 12. lokakuuta 2007.
Henkilöt

Sebastian ”Shark” Stark (James Woods) − Stark on karismaattinen ja häikäilemätön puolustusasianajaja, joka päättää yllättäen vaihtaa tuottoisat puolustusasianajajan työn pienipalkkaisempaan syyttäjän virkaan.
Jessica Devlin (Jeri Ryan) − Jessica Devlin on yleinen syyttäjä, joka joutuu pormestarin käskystä palkkaamaan Starkin. Jessican mielestä hänet ollaan sivuutettu päätöstä tehtäessä.
Casey Woodland (Samuel Page) − Casey Woodland on senaattorin poika, joka joutuu todistamaan omaa pätevyyttään apulaissyyttäjänä, koska kaikki luulevat, että hänen isänsä on järjestänyt hänen työpaikkansa. Casey on hyvä manipuloimaan valamiehiä. Pagea ei enää nähdä sarjan toisella tuotantokaudella.
Raina Troy (Sophina Brown) − Raina Brown on työssään hyvä syyttäjä ja tiukkojen moraalisääntöjen kannattaja. Raina kunnioittaa Starkia, vaikkei aina hyväksykään tämän toimia.
Martin Allende (Alexis Cruz) − Martin Allende on Starkin tiimin älykkö, joka hallitsee asiat teoriassa, mutta hän ei ole kovin luonteva oikeussalissa.
Madeline Poe (Sarah Carter) − Madeline Poe on Stanfordin yliopiston käynyt nouseva nimi, joka haluaa Starkin mukaan tiimiinsä edistääkseen omaa uraansa.
Julie Stark (Danielle Panabaker) − Danielle on Starkin teini-ikäinen tytär, joka joutuu valitsemaan muuttaako vanhempiensa avioeron takia äitinsä kanssa New Yorkiin vai jäädäkö isänsä luo Los Angelesiin.
Aiheesta muualla

Sarjan kotisivut (englanniksi)
Sharkin suomalaiset kotisivut
Samoanliejukana

| Samoanliejukana |
| --- | --- |

Uhanalaisuusluokitus
 Äärimmäisen uhanalainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Kurkilinnut Gruiformes
Heimo::  Rantakanat Rallidae
Suku::  Salomoninliejukanat Pareudiastes
Laji::  pasifica
Kaksiosainen nimi
 Pareudiastes pacifica  (Hartlaub & Finsch, 1871) 
Katso myös
   Samoanliejukana Wikispeciesissä   Samoanliejukana Commonsissa 
Infobox OKNimi-testi OK: 
Samoanliejukana (Pareudiastes pacifica) on äärimmäisen uhanalainen rantakanalaji, joka saattaa olla kuollut sukupuuttoon.
Koko ja ulkonäkö

Samoanliejukana on lähes lentokyvytön laji, joka yllätettynä hypähtää ilmaan mutta ei varsinaisesti liitele. Se kasvaa 25 cm pitkäksi, ja on väriltään mustanpuhuva; pää, kaula ja rinta ovat siniset. Nokka on kellertävä, silmät ja jalat punaiset.
Levinneisyys

Samoanliejukanoja elää vain Samoalla Savai'in saarella. Viimeisin varma havainto on vuodelta 1873, mutta vuodelta 2003 on epävarma tieto kahdesta yksilöstä. Myös 1900-luvulla tehtiin joitakin epävarmoja havaintoja.
Elintavat

Samoanliejukana on aktiivinen lähinnä öiseen aikaan – siksikään ei voida olla varmoja, onko se kuollut sukupuuttoon. Se syö matoja ja muita pieniä selkärangattomia, joita se kaivelee metsänpohjan karikkeen joukosta.
Metsästys ja saarelle muualta tuodut eläimet – kissat, koirat ja rotat – ovat vaikuttaneet tämän lentokyvyttömän linnun nopeaan katoamiseen.
Aiheesta muualla

Naturalis (sisältää kolmiulotteisia valokuvia täytetyistä yksilöistä) (Arkistoitu – Internet Archive) (englanniksi)
Mittaintegraali

Mittaintegraali on matemaattisessa analyysissa eräs integraali. Mittaintegraalin tavoitteena on luoda mitta-avaruuteen eräänlainen lineaarinen kuvaus, joka liittää jokaiseen mitalliseen funktioon jonkin luvun väliltä  [0,\infty ]. Tämä integraalityyppi on alun perin matemaatikko Henri Lebesguen kehittämä. Tunnettu Lebesguen integraali on mittaintegraali, jonka mittana on Lebesguen mitta.
Määritelmä

Olkoon  (X,{\mathcal {A}},\mu ) mitta-avaruus. Integraali määritellään yksinkertaisten kuvausten kautta.
Kuvaus  f:X\rightarrow \mathbb {R}  on yksinkertainen, jos
missä  a_{1},\ldots ,a_{k}\geq 0;  A_{1},\ldots ,A_{k}\in {\mathcal {A}} ja joukot  A_{1},\ldots ,A_{k} ovat perusjoukon  X ositus ja  1_{A_{i}} on indikaattorifunktio.
Yksinkertaisen funktion  f integraali on
Olkoon  f:X\rightarrow [0,\infty ] kuvaus, joka on  \mu -mitallinen. Kuvauksen  f integraali on
Tätä esitysmuotoa kutsutaan mittaintegraaliksi. Yleensä mitta  \mu  on yhteydestä selvä, jolloin sitä ei merkitä näkyviin, vaan käytetään lyhyempää tapaa
Kuvauksen  f integraali yli joukon  E\in {\mathcal {A}} on
Kuvaus  f:X\rightarrow \mathbb {R} \cup \{\infty ,-\infty \} on integroituva, jos pätee ehto
f on integroituva yli joukon  E\in {\mathcal {A}}, jos pätee
f on kvasi-integroituva, jos se ei ole integroituva, mutta pätee
Perusominaisuuksia

Oletetaan, joukko  E\in {\mathcal {A}},  f ja  g ovat  {\mathcal {A}}-mitallisia kuvauksia  E\rightarrow \mathbb {R} \cup \{\infty ,-\infty \} ja integroituvia yli joukon  E.
pätee kolmioepäyhtälö  \left|\int _{E}f\right|\leq \int _{E}|f|
summa  f+h on integroituva yli joukon  E ja  \int _{E}(f+g)=\int _{E}f+\int _{E}g
jos  \lambda \in \mathbb {R} , niin  \lambda f on integroituva yli joukon  E ja  \int _{E}\lambda f=\lambda \int _{E}f
jos  f\leq g, niin  \int _{E}f\leq \int _{E}g
jos  \mu (E)=0, niin  \int _{E}f=0
jos  f=g melkein kaikkialla joukossa  E, niin  \int _{E}f=\int _{E}g
Viimeinen ominaisuus voidaan tulkita niin, että funktion arvot nollajoukolla eivät vaikuta sen integraalin arvoon.
Jos lisäksi  G\in {\mathcal {A}},  E ja  G ovat erillisiä sekä  h on  \mu -mitallisia kuvaus  E\cup G\rightarrow \mathbb {R} \cup \{\infty ,-\infty \} ja integroituva yli joukon  E\cup G, niin
Integroituvien funktioiden avaruudet Lp ja L∞

Olkoon  (X,{\mathcal {A}},\mu ) mitta-avaruus,  \mu  täydellinen mitta ja luku  1\leq p<\infty . Merkitään eksponentilla  p integroituvien funktioiden joukkoa symbolilla
Äärellisen oleellisen supremumin funktioiden joukkoa merkitään symbolilla
f on siis integroituva jos ja vain jos  f\in L^{1}. Sanotaan, että  f on neliöintegroituva, jos  f\in L^{2}.
Ominaisuuksia:
L^{p} on Banach-avaruus kaikilla  1\leq p\leq \infty
jos  \mu  on äärellinen mitta ja  1\leq q\leq p\leq \infty , niin  L^{p}(\mu )\subset L^{q}(\mu )
Epäyhtälöitä integraalille > Hölderin epäyhtälö

Jos  p>1 ja  q>1 siten, että
sekä  f\in L^{p} ja  g\in L^{q}, niin Hölderin epäyhtälö on
Jos  p=1 ja  q=\infty , niin epäyhtälö pätee muodossa
Lukuja  p ja  q kutsutaan toistensa Hölderin konjugaateiksi tai konjugoiduiksi eksponenteiksi.
Epäyhtälöitä integraalille > Minkowskin epäyhtälö

Jos  f,g\in L^{p}, niin
 ||f+g||_{p}\leq ||f||_{p}+||g||_{p}. Minkowskin epäyhtälö voidaan yleistää useammalle kuin kahdelle  L^{p}-funktiolle matemaattisen induktion avulla tai huomaamalla että avaruus  L^{p} on vakaa yhteenlaskun suhteen.
Fatoun lemma

Olkoon joukko  E\in {\mathcal {A}} ja  (f_{i})_{i\in \mathbb {N} } jono  {\mathcal {A}}-mitallisia kuvauksia  E\rightarrow [0,\infty ]. Tällöin
ja
Konvergenssilauseet

Olkoon joukko  E\in {\mathcal {A}} ja  (f_{i})_{i\in \mathbb {N} } jono  \mu -mitallisia kuvauksia  E\rightarrow \mathbb {R} \cup \{-\infty ,\infty \} siten, että jonon raja-arvo
on olemassa. Konvergenssilauseiksi kutsutaan ehtoja, joista seuraa, että
Toisin sanoen raja-arvon ja integraalin järjestys voidaan vaihtaa.
Konvergenssilauseet > Monotonisen konvergenssin lause

Jos pätee  0\leq f_{1}\leq f_{2}\leq \ldots , niin raja-arvon ja integraalin järjestys voidaan vaihtaa.